Dawid gay? – AntWoord
November 13, 2010 Udo Christelike Teologie en Praktyk, Etiese Kwessies 0
Ek was op die internet besig om vir Dawid te google aangesien ek tans besig is om Dawid te bestudeer. EK kom toe af op 'n site wat my skoon ontsteld het. Hulle beweer daar dat Dawid en Jonatan n gay verhouding gehad het ! Hulle 'bevestig' dit met 2 Samuel 1:26! Nou ek verstaan dit al te goed dat mense die Bybel gaan interpreteer soos hulle wil om hulle sondes te regverdig, maar hoe gaan mens met iemand redeneer wat gay lewe en so n tipe artikel lees?! Ek weet daar is ander verse in die Bybel wat homoseksualiteit as n sonde uitstippel, maar daar is ook verse soos 'n oog vir n oog' en 'naaste liefde' wat deur ongelowiges of jonk in gelowiges kan laat kopkrap.
Dankie vir jou brief. Jou aanvoeling is reg dat mense maklik iets in die Bybel kan inlees wat nie werklik daar staan nie, maar wat hul eie agendas bevorder. En ja, ons moet almal daarvoor versigtig wees, want ons is almal maar geneig om die dinge te beklemtoon wat ons eie belange regverdig.
Ek dink egter werklik nie dat ons uit 'n sorgvuldige bestudering van die teks genoop word om te dink dat Dawid en Jonatan 'n seksuele verhouding met mekaar gehad het nie. Daar is beslis ander verklarings vir daardie verse wat gay aktiviste graag gebruik om Dawid en Jonatan in 'n homoseksuele konteks te skets. Hier is iemand se kommentaar op daardie gedeeltes:
If you read the story of David and Jonathan from start to finish, I think you will find that it is the story of a godly, warm friendship between two men, not a homosexual relationship. There just isn't anything there in the text to warrant such a reading."
Jy noem dat daar moeilike gedeeltes in die Bybel is wat ongelowiges en jong gelowiges kan laat kopkrap. Dit is so, en vir goeie rede. Iemand wat ongelowig is, is baie keer van die begin af skepties en dan is dit tog nie vreemd dat hy/sy allerlei probleme met die Bybel ondervind nie (sonder om regtig te probeer verstaan). En iemand jonk in die geloof het bloot nog nie besef dat goeie eksegese nie vanself gebeur nie, dat dit soms harde werk vra om te sorg dat jy die Bybel korrek interpreteer. (En dan het ons nog nie eers gepraat van hoe geestelike volwassenheid en toegewydheid aan God wat in sy Woord met ons praat, ook 'n noemenswaardige rol speel nie).
Nee-wat, ek sou my nie te gou laat onstel deur wat mense oral kwytraak nie (en daar is baie op die internet wat nie regtig enigiets sinvol bied nie). Maar ek dink jy is wys om ander se opinies in te win, terwyl jy self ook die Woord bestudeer. As dit werklik God se Woord is, en as 'n mens werklik opsoek is na die waarheid, dan glo ek sal die soektog nie verniet wees nie.